YIT

YIT (čítaj váj-áj-tí) je európska spoločnosť so sídlom v meste Helsinki, hlavnom meste Fínska. Väčšina jej obchodnej činnosti je sústredená v severských a baltických krajinách a centrálnej Európe.
Firma pôsobí v siedmich krajinách (Fínsko, Estónsko, Lotyšsko, Litva, Česko a Slovensko) a má viac ako 6 000 zamestnancov. V roku 2012 dosiahli tržby spoločnosti približne 2 miliardy eur. Akcie spoločnosti sú kótované v NASDAQ OMX burze v Helsinkách. 

YIT poskytuje služby v oblasti: 
 bytovej výstavby (nízkopodlažné a výškové bytové domy, dovolenkové chaty a vily, rezidenčné zóny, modernizácie a rekonštrukcie objektov, voľnočasové objekty a areály, servisné centrá)
 výstavby administratívnych budov (administratívne a kancelárske budovy, logistické a skladové centrá, renovácie, modernizácie a rekonštrukcie objektov, podzemné parkovacie domy a serverovne)
 budovania infraštruktúry a celých oblastí (pozemné a vodné stavby, základové konštrukcie, hĺbkové zakladanie, výstavba a hĺbenie prístavov, komunitná výstavba, dopravná infraštruktúra)

 Dejiny 
Skratka YIT pochádza z fínskeho jazyka: „Yleinen Insinööri Toimisto" - doslovný preklad  "Všeobecná stavebná spoločnosť". Počiatky spoločnosti siahajú do roku 1912. V priebehu času sa venovala všetkým sektorom stavebníctva: od čistenia krajiny pre poľnohospodárske využitie a lesné hospodárstvo až po výstavbu vodných elektrární, tovární, jadrových elektrární a rezidenčných budov. Spoločnosť aktívne rozvíjala aj obchody za hranicami Fínska napríklad v Afrike, na Blízkom východe alebo vo Vietname.

Významné míľniky a obchody spoločnosti
 1912 – Gustaf Torulf zakladá pobočku AIB v Helsinkách, predchodcu YIT  
 1920 - V Helsinkách bola založená Fínska spoločnosť (Ab Allmanna Ingeniorsbyran - Yleinen Insinooritoimisto Oy), ktorá prevzala aktivity AIB a v tento rok sa začína neoficiálne vo Fínsku používať fínska skratka YIT.
 1924 – spoločnosť YIT vedie Ragnar Kreuger, ornitológ a vášnivý zberateľ vtáčích vajec 
 1940s – technológia na čistenie pitnej vody s väčšinovým exportom do Sovietskeho zväzu. YIT začína vo veľkom stavať elektrárne.  
 1958 – spoločnosť získava prvú zákazku v irackom meste Karbala, konkrétne na výstavbu vodnej nádrže, ktorá čistila vodu z rieky Eufrat a distribuovala ju obyvateľom mesta
 1960s – YIT predstavuje ozonáciu pitnej vody ako nový spôsob dezinfekcie vody UV žiarením. Dovtedy sa na čistenie používal chlór. YIT sa podieľa na vyhĺbení kanálu Saimaa, ktorý predstavoval kľúčovú obchodnú trasu medzi Sovietskym zväzom a Fínskom, spája najväčšie jazero vo Fínsku Saimaa s Baltickým morom. 
 1966 – YIT sa stáva prvou fínskou spoločnosťou s kontraktom v Saudskej Arábii
 1970 – stavba najväčšieho pozemného zásobníka vody na svete s kapacitou 1 mil. m3
 1975 – firma dokončila 120 kilometrové potrubie, ktoré zásobovalo vodou mesto Helsinki
 1980s – začína sa výstavba rezidenčných projektov. V 80. rokoch má YIT pokryté všetky oblasti staviteľstva – pozemné staviteľstvo, výkopové práce, výstavbu budov.
 1987 – vznik YIT ako je známa dnes. Stavba rezidenčného komplexu v irackom meste Bagdad
 1995 – začiatok obchodovania na burze
 1996 – vznik loga, ktoré sa používa dodnes
 2010 – YIT získalo 70% podiel v tom čase 13-ročnej spoločnosti Reding.
 2011 – na Slovensku sa začína budovať koncept YIT Home a začína výstavba prvého projektu na Slovensku – Tarjanne Dúbravka
 2016 - zmena obchodného mena na YIT Slovakia a.s.

 Súčasnosť 
Prirodzeným vývojom sa za desaťročia prepracovala na medzinárodnú korporáciu. V roku 2000 sa YIT rozrástla na medzinárodnú korporáciu v oblastiach realizácie stavebných systémov, bytovej výstavby, služieb v oblasti stavebníctva a priemyslu.

YIT aj v roku 2013 pokračovala v raste vo všetkých svojich podnikoch. Príjmy spoločnosti predstavovali v roku 2012 približne 2 miliardy €. Pôsobí v siedmich krajinách a má viac ako 6 000 zamestnancov. Spoločnosť si kladie za cieľ byť vedúcim európskym developerom, staviteľom a poskytovateľom služieb.

 Významné projekty 
YIT sa podieľalo na prístavbe budovy fínskeho parlamentu, Pikkuparlamentti (Malý parlament), ktorý bol skolaudovaný v roku 2004. Bola poverená aj výstavbou rezidenčného projektu Cirrus vo Vuosaari, ktorý je najvyššou budovou vo Fínsku. Inými veľkými projektmi sú Helsinski Fair Centre a budova Töölö, sídlo Fínskej národnej opery. Spoločnosť sa podieľala na renovovaní sídla fínskej spoločnosti Nokia. Jeden z najkrajších projektov, Merenkulkijanranta, vznikol na pobreží mesta Helsinki. Budova F projektu Koti Hyacint v Prahe je prvý certifikovaný pasívny rezidenčný projekt v Česku. V ruskom meste Petrohrad stavia rezidenčný projekt v blízkosti Smolenského komplexu.

 Vlastník 
Majoritným vlastníkom spoločnosti s podielom 12.1 % je rodina Ehrnrooth. Henrik Ehrnrooth je na čele predstavenstva od roku 2009.

 YIT Slovakia a.s.  
Spoločnosť YIT Reding (od 2016 YIT Slovakia a.s.) vznikla v roku 2010 po úspešnej akvizícii renomovanej slovenskej stavebnej a developerskej spoločnosti REDING a.s. fínskou firmou YIT. Pred akvizíciou sa stavebná spoločnosť Reding podieľala na výstavbe alebo developmente okolo tisícky bytov v Bratislave a v okolí. Medzi najvýznamnejšie projekty z tohto obdobia patrí napríklad Centrum Gercenova v bratislavskej Petržalke.

 Projekty 
Najvýznamnejšími projektmi YIT Reding na Slovensku v súčasnosti sú rezidenčný projekt Tarjanne Dúbravka a administratívno-obchodné centrum Reding Tower 2.
Medzi ďalšie projekty, v ktorých YIT Reding vystupuje ako developer alebo stavebná spoločnosť, patria:
 Byty Villinki, Karlova Ves, Bratislava
 Byty Kivikko, Nové Mesto, Bratislava
 Tarjanne Dúbravka, Dúbravka, Bratislava
 Tammi Dúbravka, Dúbravka, Bratislava
 STEIN2, Staré Mesto, Bratislava
Pripravované projekty je možné si pozrieť na webe YIT. Pripravované projekty. Dostupné online 

 Dokončené  projekty 
 Centrum Gercenova, Petržalka, Bratislava
 Bytový dom Karlova Ves, Karlova Ves, Bratislava
 Polyfunkčný bytový dom Kováčska, Bratislava
 Bytový dom Gala Residence, Bratislava
 Bytový dom Stupava, BratislavaDokončené projekty. Dostupné online 

 Ocenenia 
YIT Reding je viacnásobným držiteľom ocenení, medzi ktoré patria napríklad CE.ZA.AR (za roky 2004 a 2013) či Stavba roka (za roky 2004, 2005, 2006, 2010 a 2011). V roku 2008 sa zaradila do zoznamu 25 najväčších stavebných firiem na Slovensku.

 Referencie 

 Externé odkazy 
 Oficiálna stránka

 Zdroj 

Kategória:Stavebné podniky
Kategória:Podniky na Slovensku
Kategória:Podniky založené v 1912